Toshkent osmonidan Bosh vazir va hokim vertolyotda uchib o‘tdi (foto)

O‘zbekiston Bosh vaziri Abdulla Aripov va Toshkent hokimi Jahongir Ortiqxo‘jayev 10-mart, yakshanba kuni poytaxtni vertolyotda aylanib uchib chiqdi, deb yozadi “Gazeta.uz” shahar hokimligiga tayanib.

Mudofaa vazirligi xabariga ko‘ra, bu Airbus Helicopters H215 modeldagi vertolyot bo‘lgan. Hokimlikdagilar aniqlik kiritishicha, u Toshkent bosh rejasini yaratish maqsadida shaharni tasvirga olish uchun aerofotoapparat bilan jihozlangan.

Avvalroq poytaxt ma’muriyati Toshkentning bosh rejasi konsepsiyasi aprel oxirigacha yaratilishini ma’lum qilgan edi. Hozirda uni yaratish ustida Xitoy, Turkiya va Buyuk Britaniya kompaniyalari ish olib bormoqda.